

Implementering af entreprenørskab i undervisningen i Feldborg Frie Børneunivers

Min udfordring går som fra start på, hvordan vi på en langtidsholdbar måde implementerer entreprenørskab i undervisningen i Feldborg Frie Børneunivers sådan, at de gode erfaringer indhøstet i skolens tid som folkeskole konserveres og bibeholdes. Samtidig er det af yderste vigtighed, at der sker en nytænkning, så alle aktører har en aktie i det. Udfordringen har den ekstra dimension, at skolen står for at skulle have ny leder, hvis holdning til entreprenørskab ikke kendes i skrivende stund.

Jeg har valgt at anskue min udfordring som et puslespil, hvor jeg på nuværende tidspunkt kan bidrage med nogle af brikkerne, mens andre står blanke til udfyldelse af andre interessenter.

Følgende brikker vil jeg arbejde med at udfylde:

* **Lokalsamfundet**

– kontakt og kortlægning af muligheder og velvilje til samarbejder med friskolen. Her tænkes på virksomheder, som kunne fungere som eksterne partnere, forældrebank og foreninger, hvor skolen kunne have et mere formaliseret samarbejde

* **Samtaler med kolleger**

– hvilke tanker gør de sig på de forskellige klassetrin. Egentlig blot en videreførelse af undersøgelserne fra modul 1.

* **Oversigt**

– samle eksempler på afviklet undervisning, hvor entreprenørskabselementer indgik. Det skal gerne fungere som en appetitvækker, der gør opmærksom på, at vi ikke starter fra ingenting.

* **Startpakke**

- forslag til, hvordan vi får hul på at definere, hvad entreprenørskab er i Feldborg Frie Børneunivers. Det kan være en indkøringsplan og forslag til årshjul.

